b'\n_START_ARTICLE_\nTricia Devereaux\n_START_PARAGRAPH_\nTricia Devereaux, oikealta nimelt\xc3\xa4\xc3\xa4n Karen Stagliano (s. 12. tammikuuta 1975 Illinois), on entinen yhdysvaltalainen pornon\xc3\xa4yttelij\xc3\xa4. H\xc3\xa4n valmistui Missourissa yliopistosta kandidaatin arvolla biologiassa ja vietti sitten vuoden l\xc3\xa4\xc3\xa4ketiedett\xc3\xa4 opiskellen.\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nEnnen l\xc3\xa4\xc3\xa4ketieteelliseen menoa Devereaux oli avioitunut poikayst\xc3\xa4v\xc3\xa4ns\xc3\xa4 Patrickin kanssa. Patrick ty\xc3\xb6skenteli portsarina strippiklubilla, jossa my\xc3\xb6s Devereaux aika ajoin vieraili. H\xc3\xa4nt\xc3\xa4 rohkaistiin osallistumaan klubin amat\xc3\xb6\xc3\xb6rikilpailuun, jonka h\xc3\xa4n sitten voittikin. H\xc3\xa4n aloitti klubilla ty\xc3\xb6skentelyn ja l\xc3\xa4hetti my\xc3\xb6s kuviaan Hustler-lehteen. H\xc3\xa4n ylsi D\xc3\xa9j\xc3\xa0 Vun kansallisessa "Vuoden strippari" -kilpailussa viidennelle sijalle._NEWLINE_Joey Silvera kutsui Devereaux\'n Los Angelesiin n\xc3\xa4hty\xc3\xa4\xc3\xa4n t\xc3\xa4m\xc3\xa4n itsest\xc3\xa4\xc3\xa4n Jim Southille l\xc3\xa4hett\xc3\xa4mi\xc3\xa4 kuvia. Siell\xc3\xa4 Devereaux aloitti elokuvauransa esiintym\xc3\xa4ll\xc3\xa4 Silveran kanssa elokuvassa Fashion Sluts 7. Joidenkin elokuvaesiintymisten j\xc3\xa4lkeen h\xc3\xa4net erotettiin l\xc3\xa4\xc3\xa4ketieteellisest\xc3\xa4; h\xc3\xa4nt\xc3\xa4 syytettiin vilpist\xc3\xa4, mutta h\xc3\xa4n itse pit\xc3\xa4\xc3\xa4 todellisena syyn\xc3\xa4 kytk\xc3\xb6ksi\xc3\xa4\xc3\xa4n pornografiaan. Pian Devereaux my\xc3\xb6s erosi miehest\xc3\xa4\xc3\xa4n. 26. marraskuuta 2008 h\xc3\xa4n meni uusiin naimisiin pornon\xc3\xa4yttelij\xc3\xa4 ja -ohjaaja John Staglianon kanssa. Pari oli el\xc3\xa4nyt avoliitossa jo vuodesta 1999. Devereaux muutti viralliseksi sukunimekseen Staglianon vuonna 2001, jotta molemmilla puolisoilla olisi sama sukunimi kuin heid\xc3\xa4n tytt\xc3\xa4rell\xc3\xa4\xc3\xa4n._NEWLINE_Sek\xc3\xa4 Tricia Devereaux ett\xc3\xa4 John Stagliano ovat HIV-positiivisia; Devereaux uskoo saaneensa tartunnan esiintyess\xc3\xa4\xc3\xa4n kohtauksessa Marc Wallicen kanssa vuonna 1998. Tyt\xc3\xa4r Isabella Joi kuitenkin syntyi 3. maaliskuuta 2001 ilman HI-virusta._NEWLINE_Vaikka Devereaux on p\xc3\xa4\xc3\xa4asiassa vet\xc3\xa4ytynyt, on h\xc3\xa4n yh\xc3\xa4 esiintynyt joissain S&M-kohtauksissa ja osallistunut lis\xc3\xa4ksi esimerkiksi pornon ohjaamiseen. H\xc3\xa4n on toiminut Evil Angel -studion palveluksessa. Vaikka h\xc3\xa4n k\xc3\xa4vi aikoinaan katolista koulua, h\xc3\xa4n m\xc3\xa4\xc3\xa4ritteli itsens\xc3\xa4 vuonna 2007 haastateltaessa agnostikoksi.'